മില്മ പാല് സംഭരണത്തില് 8 വര്ദ്ധനവ് പ്രതിദിന സംഭരണം 255317 ലിറ്റര് ജില്ലയില് ആകെ ക്ഷീരകര്ഷര് 25000 പാലക്കാട്: ശക്തമായ മഴയിലും കൊവിഡ് പ്രതിസന്ധിക്കിടയിലും ജില്ലയിലെ പാല് സംഭരണത്തില് വര്ദ്ധനവുമായി മില്മ. കഴിഞ്ഞ വര്ഷത്തെ അപേക്ഷിച്ച് ഈ മാസം പ്രതിദിന സംരണത്തില് എട്ടു ശതമാനത്തിന്റെ വര്ദ്ധനവാണ് രേഖപ്പെടുത്തിയിട്ടുള്ളത്. കാലാവസ്ഥ വ്യതിയാനമാണ് പാല് ഉത്പാദനം വര്ദ്ധിക്കാന് കാരണം. 2020ല് ഒക്ടോബറില് ജില്ലയില് പ്രതിദിനം ശരാശരി 2,09,891 ലിറ്റര് സംഭരിച്ചിരുന്നിടത്ത് ഇത്തവണ 2,55,317 ലിറ്റര് പാലാണ് സംഭരിക്കുന്നത്. സെപ്തംബറിന്റെ തുടക്കത്തില് മാത്രാണ് മഴ കാരണം പാല് ഉത്പാദനത്തില് ചെറിയതോതില് കുറവ് സംഭവിച്ചത്. നിലവിലെ കൊവിഡ് പ്രതിസന്ധിയില് ഉത്പാദനം കൂടിയത് ക്ഷീരകര്ഷര്ക്ക് വലിയ ആശ്വാസമാണ്. മലബാര് മേഖലയില് ഒരു ലക്ഷത്തിലധികം ക്ഷീരകര്ഷകരാണ് ഉള്ളത്. ഇതില് കൂടുതലും പാലക്കാട് ജില്ലയിലാണ്. ജില്ലയില് മാത്രം 25000 ക്ഷീരകര്ഷകരുണ്ടെന്നാണ് കണക്ക്. ഇതില് പാലക്കാട് ഡെയറിയില് മാത്രം 19,000 ക്ഷീരകര്ഷകര് പാലളക്കുന്നുണ്ട്. കൊവിഡ് പ്രതിസന്ധിയ്ക്കു ശേഷം കൂടുതല് പേരും ജീവിത വരുമാനത്തിനായി രണ്ട്, മൂന്ന് പശുക്കളെ വാങ്ങി ക്ഷീരമേഖലയിലേക്ക് തിരിഞ്ഞു. ഇതും പാല് സംഭരണത്തിലുള്ള വര്ദ്ധനവിന കാരണമായെന്ന് മില്മ അധികൃതര് പറയുന്നു. മഴ തുടരുന്നതിനാല് തീറ്റ പുല്ല് ഉള്പ്പെടെയുള്ളവയ്ക്ക് വരും മാസങ്ങളില് ക്ഷാമം ഉണ്ടാകില്ല. അതിനാല് നിലവിലെ സംഭരണം ജനുവരി വരെ നീണ്ടുനില്ക്കും. 2019നെ അപേക്ഷിച്ച് 2020ലും ഈ വര്ഷവുമായി മില്മ പാലക്കാട് ഡെയറില് മാത്രം മിനിമം 1000 ക്ഷീരകര്ഷകരുടെ വര്ധനവ് ഉണ്ടായിട്ടുണ്ട്. കെ.അജിത്ത്, അസി. മാനേജര്, മലബാര് മേഖല യൂണിയന്